אשוח כסוף

אשוח כסוף או אשוח אירופי כסוף (שם מדעי: Abies alba) הוא מין של אשוח, סוג ממשפחת האורניים. מוצאו של המין באירופה. תיאור מין עץ שיכול להגיע לגובה של עד לפחות 40 מטרים, וקוטרו בגובה חזה יכול להגיע ליותר משני מטרים. המחטים, העלים, שטוחות, מחורצות, ירוקות־כהות ומבריקות. כשאר מיני האשוח, העץ ירוק־עד. קליפת הגזע אפורה. עץ חד־ביתי, היינו אצטרובלים זכריים (הנושאים אבקה) ונקביים (הנושאים ביציות, ולאחר ההאבקה – זרעים) גדלים על אותו פרט. הזרעים מכונפים. תפוצה גדל באופן טבעי באזורים הרריים ברחבי אירופה. על המדינות בהן גדל בר נמנות, בין השאר: צרפת, איטליה, שווייץ, בולגריה, צ'כיה ורומניה. לעיתים קרובות מהווה חלק מיערות גדולים בהם גדל יחד עם עצי אורן היערות, אשוחית נורווגית ואשור ממין אשור אירופי (Fagus sylvatica). שימושים תואר כ"מין האשוח החשוב ביותר באירופה, הן כלכלית והן אקולוגית". התועלת מהמין כוללת שימוש כעץ חג מולד, הפקת עץ ושימוש כצמח מרפא. גלריה לקריאה נוספת הנחיות לשימור גנטי שלאשוח כסוף Heino Wolf, האגודה הגרמנית להגנת היערות (גר'), באתר EUFORGEN קישורים חיצוניים אשוח כסוף, באתר ITIS (באנגלית) אשוח כסוף, באתר המרכז הלאומי למידע ביוטכנולוגי (באנגלית) אשוח כסוף, באתר האנציקלופדיה של החיים (באנגלית) אשוח כסוף, באתר Tropicos (באנגלית) אשוח כסוף, באתר GBIF (באנגלית) אשוח כסוף, באתר The Plant List (באנגלית) אשוח כסוף, באתר האינדקס הבין-לאומי לשמות צמחים (באנגלית) אשוח כסוף, באתר iNaturalist (באנגלית) הערות שוליים